Downloaded from YTS.MX
Official YIFY movies site: YTS.MX
Ei häitä ilman hyvästejä. Yksi luopuu lapsuudenkodistaan, toinen vapaudestaan.
Minulle tämä päivä oli...
Olen kasvanut tässä ummehtuneessa ja kosteassa kartanossa.
Isäni kuoleman jälkeen varamme hupenivat hetkessä.
Isosiskoni Peyker synnyttää parhaillaan esikoistaan.
Hän nai Nihatin, koska rakastaa häntä.
Ja koska ne, joiden rakkautta hän janosi, eivät huolineet häntä.
Se oli siinä.
Onnittelut teille molemmille. Jumalan siunausta lapselle.
Äitini, Firdevs-rouva.
Tuore isoäiti joutuu tänään hyvästelemään kauan kadotetun nuoruutensa.
Äiti! Äiti, tule nyt katsomaan vauvaa.
-Adnan-herra saapui juuri... -Niin tyypillistä.
Bihter, poika tuo onnea jo nyt. Kuulitko? Adnan-herra on tullut käymään.
Ei Nihat olisi tällaisena päivänä vieraita kaivannut.
Mutta nyt onkin kyseessä Adnan-herra. Äitini havitelluin saalis.
Adnan-herra, mikä kunnia.
-Onnittelut, Nihat. -Kiitos.
Katina!
-Tervetuloa. -Kiitos.
Hae teeastiasto vitriinistä.
Joko Firdevs-rouvalle on ilmoitettu? Käyn sanomassa.
Adnan-herrako? Ihanko totta?
Hän tuli onnittelemaan. Mutta teitähän väsytti. Levätkää siis.
Älä viisastele, Bihter. Mene alas ja pidättele häntä kunnes tulen.
Haluan, että hän jää päivälliselle.
Eikö isoäiti aio käydä katsomassa uutta tulokasta?
Bihter kulta. Varokin kutsumasta minua isoäidiksi Adnan-herran kuullen.
Hän kieltää isoäitiytensä niin kuin on aina kieltänyt äitiytensäkin.
Isoisäni Melihin vapaa ja mukava elämäntyyli periytyi suvun naisille.
Isää ei tunnettu hänen omalla nimellään.
Hänestä puhuttiin Firdevs-rouvan miehenä, aina kuolemaansa asti.
Me naiset nautimme nyt isoisän luomasta maineesta ja tyylistä,
ja kannamme tuota viittaa kunnialla.
Isän vielä eläessä meille tuotiin vinot pinot muotilehtiä.
Eipä tuotu enää, kun rahat loppuivat.
Olipa pikavisiitti. Emme ehtineet tarjota edes teetä.
En valitettavasti ehdi jäämään. Tiedätte nyt kuitenkin asiani.
Joko lähdette, Adnan-herra? Äiti pyysi jäämään päivälliselle.
Kerkesinpä, ennen kuin ehditte karata.
-Adnan-herra, jäättekö syömään kanssamme? -Firdevs-rouva.
Yhtä ystävällinen kuin tyylikäskin, mutta juhlikaa nyt vain perheen kesken.
-Minäkin menen kotiin lasteni luo. -Joku toinen kerta sitten.
-Se olisi ilo milloin vain. -Onnittelut isoäidillekin.
Mikä sinua naurattaa? Kerro nyt. Joka paikkaan sattuu.
-En kestä kitinääsi. -Kakista se ulos.
Bihter. Talon seuraava morsian. Adnan-herra on pyytänyt hänen kättään.
Tulevaisuutesi on turvattu. Meidän kaikkien tulevaisuus.
Pääset hulppean kartanon rouvaksi.
Katina!
En olisi ikinä uskonut Adnan-herrasta. Kuinka hän kehtaa?
Vanha mies ja kahden lapsen isä. Jo on aikoihin eletty.
Siinä poksahti Firdevs-rouvan haave päästä kartanon rouvaksi.
Hänen unelmamiehensä halusikin hänen tyttärensä.
Kuvottavaa. Lapsenvahtiako se mies on lapsilleen vailla?
Siskoltani en hyväksyntää odottanutkaan.
Hän tyytyi mieheen, joka mukisematta suostuu saman katon alle anoppinsa kanssa.
Miten te nyt ajattelette?
Adnan-herra haluaa naida Bihterin. Ymmärrättekö te, mitä se tarkoittaa?
Onni hymyilee meillekin.
Ainoa, joka avioliiton hyväksyy, on tietenkin rakas lankomieheni.
Ja totta kai hän hyväksyy, koska hyötyy itsekin Adnan-herrasta.
Bihter, onhan sinullakin siihen sanomista. Mitäs sanot?
Adnan-herra... Adnan.
Adnan.
Menolippu vapauteen.
-Sitä voisi nostaa vielä vähän. -Selvä.
Nojatuoli tulee tänne, ja loput menee kellariin.
Hyvä on.
Halpa roju ei sovi ylelliseen ympäristöön.
-Teenne, Bihter-rouva. -"Rouva hyvä" on oikea puhuttelutapa.
Kyllä, Adnan-herra.
Olet saanut paljon aikaan lyhyessä ajassa.
Olen innoissani. Haluan kaiken valmiiksi, ennen kuin lapset saapuvat.
Pitävätköhän he näistä muutoksista? Ja minusta?
Minäkin olin ensin huolissani, mutta mademoiselle on luvannut auttaa.
Mutta kukapa sinusta ei pitäisi? Kaunotar.
Adnan-herra, lapset tulivat.
-Isä! -Hupsista.
Tervetuloa.
-Kutsunko teitä äidiksi? -Äidiksi tai siskoksi.
Saat itse päättää, Bülent. Voit kutsua minua myös Bihteriksi.
"Bihter" kuulostaa epäkunnioittavalta, ja sisko minulla jo on.
Äidistä en muista mitään.
-Saanko sanoa häntä äidiksi? -Saat toki.
Mitä pidät uudesta sisustuksesta?
-Isä. Miten voitte? -Hyvin.
-Päivää, Bihter-rouva. Onnittelut. -Kiitos kovasti, Nihal.
Sano vain Bihteriksi.
Mademoiselle De Courton, lasten varaäiti ja arvokas perheenjäsen.
Kiitos, Adnan-herra. Saanen onnitella, Bihter-rouva?
Vihdoinkin tapaan tämän elegantin neidin, josta Adnan jatkuvasti puhuu.
Oletteko vaihtanut järjestystä täällä?
Missä äidin valitsemat huonekalut ovat?
-Ei kai niitä ole hävitetty? -Ei.
Äitisi muistot ovat tallessa. Bihter kaipasi vain pientä uudistusta.
Voimme katsoa niitä vielä yhdessä.
Mitäpä suotta. Ette te minun näkemystäni kaivannut muutoksiinne.
Halusin yllättää teidät. Tämä taisi mennä pieleen.
Täällä on kaikki uutta, mahtavaa!
Että sellaiset ensivaikutelmat.
Haluan nostaa maljan uudelle elämällemme, Bihterille ja lasten kotiinpaluulle.
Hyvää ruokahalua. Yllätys!
-Behlül! -Bülent.
Viivyit pitkään. Tuli jo ikävä.
Oletpa painava. Mitä täti on syöttänyt sinulle?
Ehdimme jo unohtaa, miltä näytätte, herra Behlül.
-Halusin jättää vastanaineet rauhaan. -Pötyä. Tervehdi tätiäsi.
Veljenpoikani Behlül, josta olen puhunut.
Kuulunut talon kalustoon lukiosta lähtien.
Kaikkea hyvää avioliittoonne.
-Hauska tutustua. -Kiitos, Behlül.
Täällähän on paikat muuttuneet. Kaikki on niin nykyaikaista.
-Eikö herra Behlül aio tervehtiä minua? -Ei kai typykkä ole mustasukkainen?
-Tulehan tänne. -Varo kampaustani.
Äläkä viitsi koskea minuun.
-Eikä mitään lomaltapaluupusuja. -Ei vai?
-Mademoiselle De Courton. Hyvää iltaa. -Tervetuloa, Behlül.
Haluaisin nostaa maljan uudelle perheenjäsenellemme,
nimittäin setäni ihastuttavalle vaimolle, Bihterille.
Tätä hoetaan nyt pitkin iltaa.
Toivon, että saamme luoda täällä paljon kauniita muistoja.
Haluan rakastaa ja olla rakastettu.
-Rakas ystäväni... -Bonjour. Saako tulla seuraan?
Olemme kohta valmiita, Bihter-rouva.
Kunpa sinäkin saisit kokea sen onnen, etkä antaisi sielusi kukkasen kuihtua.
Nihal. Sinusta on kasvanut jo nuori neiti.
Mitä jos kävisimme kaupungissa teettämässä sinulle uusia vaatteita?
Kuljet edelleen lastenvaatteissa.
-Hän ei saa jäädä koulusta jälkeen. -Tämä vie vain päivän, mademoiselle.
-Nihal, olisiko muutama mekko mitään? -Ihana ajatus.
Toivottavasti ette pahastu, mademoiselle.
Teille olen edelleen pikku Nihal.
-Ilmoitatteko isälle? -Totta kai.
Päästä minut alas, Behlül.
-Hyvät naiset. -Tehän olette kuin lapsi lasten joukossa.
-Mon dieu! Hänhän ui hiessä. -Ei hän siihen kuole.
Annetaanko täällä yhteisopetusta kaikille talon naisille?
Jos pyyhkisitte hikenne.
Älä nyt pyörry mustasukkaisuudesta, mutta minulle teetetään tänään hameita.
-Kohta ovat miehet jonossa oven takana. -Älä viitsi.
Väittelyt sikseen, Nihal. Jos on tarpeeksi vanha pitkiin hameisiin,
pitää myös käyttäytyä sen mukaisesti.
Pyydän Beşiriä tuomaan auton.
-Lähden tyttäreni kanssa ostoksille. -Nenäliinanne.
Voitte pitää sen.
-Bravo, bravo. -Olipa taitava.
Kun isä kertoi, että menette naimisiin, olin sitä vastaan.
-En tiennyt, että olitte puhuneet siitä. -Halusin hänen pyytävän hyväksyntääni.
Pelkäsin, ettei isä rakastaisi minua enää samalla tavalla kuin ennen.
Niin ei tule koskaan käymään. En minä sellaista halua, Nihal kulta.
Haluan olla paras ystäväsi.
-Olen tosi pahoillani. -Ei se mitään.
-Taidan olla ylirasittunut. -Halailukin tuntuu hyvältä.
-Ei minulle joka kerta käy näin. -Ei tarvitse selittää.
Olet niin jumalaisen kaunis, että pelkään, etten riitä sinulle.
Älä unohda ottaa rohtoasi. Nuku hyvin.
Huomenna on pumpulihääpäivä.
Kokonaisen vuoden olen nähnyt tätä samaa herkkää, pehmoista unta.
Unta, jossa olen Adnan-herran vaimo.
-Tuo yskä kuulostaa pahalta, Beşir. -Sama juttu aina tähän aikaan vuodesta.
No niin. Käyn laittamassa veneet vesille. Teidän olisi hyvä alkaa lopetella.
Pitkät hameet pitkittävät Nihal-neidin valmistautumista.
-Sellaisia ne nuoret neidit ovat. -Sieltä hän tulee.
Jos olette valmiita, tahtoisin esitellä teille Nihal-neidin.
Hetkinen... Kuka tämä elegantti, hieno nainen on?
En takuulla tunne häntä.
Minulla on vielä totuttelemista pitkiin hameisiin.
Täti, teidän hyvä makunne heijastuu kaikkiin elämämme alueisiin.
-Isä. Miltä näytän tänään? -Isän oma Nihal on kaunis joka päivä.
On, mutta varsinainen tulikoe onkin hameessa liikkuminen.
Se on herkkä taitolaji, joka paljastaa naisen todellisen eleganssin.
Ei nyt oikein vakuuta, Nihal kulta.
Vähemmästäkin hermostuu, kun kaikki katsoo.
Bihter-rouva on hionut taidon huippuunsa. Katsokaa.
Kiitos, mutta meillä ei ole aikaa kohteliaisuuksillenne.
-Joko lähdetään? -Sopii. Firdevs-rouva odottaa.
-Kutsuitko heidätkin? -Halusin koko perheen koolle.
Etkö huoli äitiäsi viettämään hääpäiväänne?
Älä sekaannu, Nihal. Mennään, veneet odottavat.
Luulin, että olisimme keskenämme. Ei sille enää mitään voi.
Isä!
-Herra, voin jatkaa, jos käy voimille. -Ei. Olen kaivannut tätä.
En minä airoista luovu vain koska Behlül-herra pääsi ohitsemme.
Noin.
Bihter. Luulin, että olisit ilahtunut.
Tämä on hääpäivämme. Syömme muutenkin harvoin kahden kesken.
-Minua ei huvita syödä heidän kanssaan. -Luulin, että halusit tavata perheesi.
-Jos haluan tavata, käyn heidän luonaan. -Olen pahoillani.
Tervetuloa. Mennäänkö tuonne päin?
Nihat, Peyker, Feridun. Mennään, Peyker.
Älkää suotta vaivautuko. Teidät haetaan, kun kaikki on valmista.
Tunnen hallitsematonta halua karata aina kun pääsen luonnon helmaan.
Voisin ajaa teitä takaa.
Uskon, että olette nopea, mutta minäkin olen sinnikäs takaa-ajaja.
-Ja jos saatte kiinni? -Silloin tartun teitä käsistä kiinni.
Jos se olisi noin helppoa, olisitte saanut minut kauan sitten.
-Alkuasukkaat tulevat, Beşir! -Varokaa, ettette kaadu, nuori herra.
Näinkö me istumme iltaan asti?
Älä mökötä, s'il te plaît.
Kaikki tuntuvat nyt niin vierailta. Tunnen itseni yksinäiseksi.
Onhan sinulla minut. Mennään kävelylle.
Toin teille viinirypäleitä. Olkaa hyvä.
Nihal kulta, tuo uusi tyyli pukee sinua.
-Sinusta on kasvanut nuori neiti. -Kiitos, Firdevs-rouva.
Vointini ei ole ollut kovin hyvä. Ja tekään ette koskaan tule käymään...
Behlül, mitäs jännää sinulle nykyään kuuluu?
Tyttärenne on tuonut valoa elämäämme.
Koti on laitettu uuteen uskoon, ja Nihal on nyt nuori neiti.
Kiitos, Behlül.
En olisi koskaan arvannut, miten hyvää Bihter tekee sielulleni.
Hän on pehmentänyt sydämeni.
Olisipa se ainoa paikka, mikä pehmenee.
Kiitos, rakkaani. Nyt minua ihan nolostuttaa.
-Mitä Bihter saa lahjaksi, Adnan-herra? -Varmaan jotain aivan ainutlaatuista.
Olin ajatellut odottaa iltaan, mutta kun nyt otitte puheeksi...
Beşir.
Käydäänkö kävelyllä, mademoiselle? Ruoka ei maistu tässä helteessä.
-Saanko tulla mukaan? -Tule vain.
En minä mitään lahjaa odottanut.
-Mitä hölynpölyä tuo nyt on? -Puhutaan jostain muusta.
Tai sitten ei.
Sukukalleus. Tiedän, että tämä pukee Bihteriä.
Kerrassaan häikäisevä, Adnan-herra.
Vaan kalpenee Bihterin kauneuden rinnalla.
Kiitos kovasti.
Feridun.
Hän on niin teidän näköisenne. Sama katse, sama nenä, sama leuka...
Kuin mestariteos, johon on koottu kaikki kauniit piirteenne.
Teissä on jotain selittämätöntä, joka ajaa minut hulluuden partaalle.
-Joku voi nähdä. -Ei meitä näe muut kuin me.
Tämä tuntuu kiusalliselta. En mennyt naimisiin pettääkseni miestäni.
-Väitättekö, ettette halua minua? -En halua.
Älkää viitsikö. Vain pieni suudelma.
-Kukaan ei näe. -Pyydän, älkää...
Antaisitteko minulle koko kauneutenne, jos kukaan ei näkisi?
En ikinä.
Siksikö te värähtelette kosketuksistani? Yksi ainoa suudelma.
Se johtuu siitä, että käytte hermoilleni. Äiti, Behlülillä on teille kerrottavaa.
Behlül!
Mitä minulle on tapahtumassa?
Pelästytit minut.
-Olet vielä jalkeilla. -Niin olen.
Sinähän olet tulikuuma. Ja ikkuna on levällään.
Ei, jätä se auki. Haluan olla rauhassa. Minua hiostuttaa.
-Mistä nyt on kyse? -Ei mistään.
Haluan vain olla hetken yksin, Adnan.
Adnan. Adnan. Joko olet ottanut rohtosi?
Adnan? Adnan!
Adnan, lopeta. Lopeta tuo.
-Adnan, älä! -Katsele vain ikkunasta ulos.
Adnan... Adnan.
Ja minä niin unelmoin hänen vaimonaan olemisesta...
Onko Bihter vihainen koska hänen äitinsä muuttaa tänne?
Hän ei vielä tiedä.
Onkohan ihan viisasta yllättää häntä moisella uutisella?
Hänen äidillään on reuma. Hänelle tekee hyvää päästä pois siitä kosteasta talosta.
Minun pitää lähteä, ja Firdevs-rouva saa tulla?
Bülent, minua surettaa jo nyt, että joudut lähtemään.
Olet vain menossa kouluun.
-Te viette Bülentin minulta. -Sanoo hemmoteltu lapsi.
Taisimme juhlia aikuistumistasi ihan liian varhain.
Ole sinä hiljaa ja mene hoitamaan tätiäsi, joka on vuoteen omana.
-Nyt riittää. -Tässä talossa ei voi hengittää.
Miksi minä kuulen äitini tulosta palvelusväeltä?
-Mennään, Bülent. -Ei minun takiani tarvitse lähteä.
Selittäisitkö, Adnan?
Kosteus ei tee äitisi terveydelle hyvää, joten ehdotin hänelle lepolomaa täällä.
-Kysymättä minulta? -Vain lyhyt oleskelu.
Te ette tunne häntä.
Bihter on oikeassa. Firdevs-rouvan uskottomuus vei hänen miehensä hautaan.
Siitä huolimatta naitte hänen tyttärensä, ja nyt se nainen on tulossa tänne...
Riittää, Behlül! Bihter on vaimoni.
Ja "se nainen" on vaimoni äiti. Kaikki muu on mennyttä elämää.
Kohta on jo ilta. Etkö ole vieläkään valmis, Katina?
Enää pientä viimeistelyä. Onko muuta, mitä pitäisi tehdä?
Missä kaikki ovat? He tiesivät, että tulen tänään.
Joku maalaistollo avasi oven, eikä osannut muuta kuin toljottaa. Tässä.
Eikö tässä talossa tunneta tapoja?
Bihter on sairaana huoneessaan. Lapset ovat opiskelleet koko päivän.
Ja Adnan-herra lienee ateljeessaan.
-Entä Behlül? -Sanoi menevänsä kaupunkiin.
Hyvä. Pidetään silmät ja korvat auki.
Muista pysyä hyvissä väleissä myös keittiöväen kanssa.
Älkää huoliko, rouva hyvä.
Kiitos, että otitte minut mukaanne.
Voisin ottaa kupin kunnon kahvia.
Ahdistaa, kun ajattelen, että Firdevs-rouva liikkuu alakerrassa.
Mutta minä en suostu kuolemaan hänen haukankatseensa alla.
Haluan nauttia elämästä.
Bihter?
Mitä nyt? Onko sedälle sattunut jotain?
Niitä makeisia. Pyysin tuomaan kaupungista. Muistitko?
Makeisia? Iskikö makeanhimo keskellä yötä?
Käy peremmälle. Katsotaanpa, mihin laitoin ne.
-Miksi et antanut niitä aiemmin? -Unohtui. Kyllä ne ovat täällä jossain.
Eihän täältä löydä edes itseään.
En halua, että tavaroihini kosketaan. Siivoan itse.
Mitä lie mehukasta piiloistasi löytyisikään.
Ehkä jotain erikoisia lehtiä sängyn alta.
Löytyi. No niin.
-Tuoksut ihanalle. -Tämän täytyy olla unta.
Se ei ollut unta.
Bihter, olet tulikuuma. Olet poloinen rasittanut itseäsi liikaa.
Oli se piknikki ja äiti tuli... Vähän kaikenlaista.
Tarvitsen vain lepoa.
Pyydän tuomaan syötävää ja kutsun lääkärin. Kannattaa keventää peittoa.
Katina, muista kupit.
Kieltäytyykö Bihter tulemasta alas minun takiani?
Hän ei ole edes toivottanut minua tervetulleeksi. En ymmärrä.
Hän on kovassa kuumeessa eikä voi poistua huoneestaan.
-Huomenta, Adnan-herra. -Huomenta.
En muista hänen sairastelleen kosteassa kartanossamme. Omituista.
Huomenta.
-Firdevs-rouva. Tervetuloa. -Kiitos, Behlül.
Minä jo ehdin pelätä, ettei täällä ole ketään kotona.
-Heti tuntuu paremmalta. -Firdevs-rouva.
Behlül, katsopa tänne.
Olet kuin nukkuneen rukous. Et kai sinäkin ole sairastumassa?
En suinkaan. Nukuin itse asiassa yöni hyvin.
Ilmat vaihtelevat nyt koko ajan. Saa pitää varansa, ettei sairastu.
Isä, tuletteko seuraamaan oppituntiani tänään?
Kulta, tänään huolehdin Bihteristä. Hän saattaa tarvita lääkäriä.
-Ennen autoit minua aina käännöksissä. -Joku taitaa olla vähän mustasukkainen.
-Enkä ole. -Kunhan vitsailin, kulta pieni.
-Käynkin katsomassa Bihteriä. -Olette näköjään paremmassa kunnossa.
Kun selviätte portaistakin omin avuin.
Ainahan minä pärjään.
Mutta toki siitä on suuri apu, jos Behlül lähtee seurakseni.
Mieluusti. Tätä tietä.
Kyllä tyttö vielä minuun tottuu.
Bihter?
-Se oli ystävällistä, kiitos. -Eipä kestä.
Meinasin jo loukkaantua.
Mutta oletkin huonovointinen, joten ei ollut syytä.
-Onko sinulla kovakin kuume? -Et ole maailman napa, Firdevs-rouva.
Kukapa tietää vaikka olisinkin.
Keitän sinulle kunnon keiton. Tämän talon eväillä et tuosta toivu.
Keittiökin näkyi olevan kunnon remontin tarpeessa.
Täällä laitetaan ihan liikaa kotiruokaa. Et ole näköjään puuttunut siihen.
Asetutko taloksi, kun määrät jo ruokavalionkin?
Käymään tulin, enkä asumaan.
Mutta jos tilanne niin vaatii, saatan jäädäkin.
Mitä sinä vihjailet? Sano suoraan. En jaksa purkaa noita piiloviestejäsi.
Behlül asui talossa ennen sinun tuloasi. Siihen minulla ei ole mitään sanomista.
Mutta se, että hän asuu täällä vielä häiden jälkeenkin, on sopimatonta.
Siihen nähden millainen naistenkaataja hän on,
on Adnan-herra rohkea päästäessään hänet saman katon alle vaimonsa kanssa.
-Mitä sinä hourit? Oletko seonnut? -Rauhoitu.
Jos teidät nähdään yhdessä, niin juorut lähtevät liikkeelle.
Se koskee myös Nihalia.
Sinua pahempaa juoruämmää ei olekaan.
En ymmärrä sinua, Bihter. Vihaat minua niin, että sokaistut.
Menit naimisiin miehen kanssa, josta et edes välitä, ja nyt...
Kultaseni. Rakas tyttäreni...
Kuvitteletko, ettei pettymyksesi paista läpi?
Katso nyt. Tuolta se näyttää.
Minä rakastan miestäni. Pidä nuo typerät luulot omana tietonasi.
Hyvä on. Sanotaan niin.
Järjestän sinulle sen keiton. Sillä välin voisit pukeutua.
Yrittäisit edes, jooko?
Tervetuloa elämäämme, Firdevs-rouva.
He lähettivät Bülentin pois ihan kiusallaan. Ja nyt tekin lähdette.
Olen vain menossa lyhyelle vierailulle.
Siitä on kauan, kun viimeksi kävin kotonani Ranskassa, kultaseni.
Kaikki, mikä häiritsee Bihter-rouvaa, joutuu pois.
Tulitte niin hyvin toimeen. Mitä tapahtui?
Bihter ei tykkää kenestäkään. Hän tykkää vain itsestään.
Tajusin, että hän vain teeskentelee. Hän se lähetti Bülentinkin pois.
-Ja nyt tekin lähdette. -Minä lähden ihan omasta tahdostani.
-Ette kai te vielä ole valmiita? -Tunti päättyi juuri.
-Nihal, soita minulle jotain. -Ei huvita. Mene muualle.
Nihal, mitä jos menisitte puutarhaan haukkaamaan vähän raitista ilmaa?
Pyydän tuomaan teille teetä. Allez, allez.
Behlül, kaikki jättävät minut. Sinäkin käyt täällä vain pikaisesti.
Kohta olen yksin tässä jättimäisessä talossa.
Muutoksiin pitää oppia sopeutumaan.
Ei pidä luovuttaa, vaikka elämä veisikin rakkaat eri teille.
Piilevä kykysi taitaa olla poliittinen sovittelu.
-Mitä oikein lueskelet huoneessasi? -Tulehan tänne.
Rakkaus se on lääkkeistä vahvin.
Nihalin murheet unohtuvat Behlülin seurassa.
Teenne, Firdevs-rouva. Mitä teille, Bihter-rouva?
"Rouva hyvä." Se on se oikea puhuttelutapa.
-Monestiko siitä pitää sanoa? -Olen pahoillani.
Kuppi kahvia puutarhaan.
Mitäs täällä tehdään? Nihal kulta, miten jaksat? Onko kaikki hyvin?
-Olet näköjään toipunut. -Niin olen.
Mistä lie tulikin yhtäkkiä niin heikko olo.
-Nyt tuntuu paremmalta. -Kiva.
-Minun täytyy mennä. -Minne?
-Kaupunkiin. -Saanko tulla mukaan?
Nyt on sovittu tapaaminen. Voit tulla huomenna.
-Ehkä Bihterkin haluaa lähteä seuraamme. -Katsotaan.
Menet tietenkin tapaamaan jotain naista.
Älä nyt ole mustasukkainen.
Sininen pukee sinua.
-Kahvinne, rouva hyvä. -Muutin mieleni.
-Oletpa aikainen. -Sain työni tehtyä.
Rakkaani.
Kiva, että sinä voit paremmin.
Nihal ei voi hyvin.
Mitä jos menisimme illaksi kaupunkiin pitämään hauskaa?
-Hääpäiväkin jäi viettämättä. -En halua jättää Nihalia yksin.
-Ymmärrän. -Ethän tykkää huonoa?
Tiedän kyllä, miten sinut lepytetään.
Vaan ei juuri nyt. Ei nyt. Adnan, Adnan.
Että oletkin kaunis.
Sinun ihosi ja tuoksusi. Sinussa on jotain erityistä tänään.
Housut alas. No niin. Kipikapi.
Maate.
Tuli Nihal mieleen...
Ole hyvä, kulta.
-Oliko se vain unta, Behlül? -Bihter.
-Mitä sinä täältä haet? -Oliko se vain unta?
-Oli. Nähtiin molemmat painajaista. -Sinä siis kadut sitä?
Sinähän haiset. Olin siis yhden illan juttu, niin kuin muutkin.
-Et ollut. -No mikä sitten?
En ymmärrä sinua.
Kun jäit päiväksi sänkyyn, luulin, että sinä kaduit.
Siksi yritin pysytellä poissa. Mutta en saa sitä yötä mielestäni.
Näen sen joka kerta kun suljen silmäni.
Kun kuljet ohitseni, pidätän henkeäni, etten tuntisi tuoksuasi.
Miksi tulit luokseni sinä yönä? Mitä sinä haluat, Bihter?
Sanotaan vaikka näin: Haluan roihuta. Siksi olen tässä.
Entä sinä? Vieläkö haluat roihuta kanssani?
Olemme samanlaisia, Behlül.
Miten voitkin olla noin rohkea? Ja varomaton?
Entä jos setä palaakin huoneeseen?
Kukapa tästä järkyttyisi. Olenhan kuitenkin Firdevs-rouvan tytär.
Alkushokki olisi nopeasti ohi.
Jos kärähdämme, lähdemme täältä yhdessä.
-Oletko vakavissasi? -Seuraan sinua minne vain.
Jos kärähdämme, lähdemme täältä.
Isä.
Etkö tee muotokuvaani valmiiksi?
Ei sitä niin vain tehdä valmiiksi, kun piirteesi muuttuvat koko ajan.
Pääset hyllylle vasta kun olen täysin tyytyväinen.
-Olemme menossa kaupunkiin. -Sinne Bihter toivoikin pääsevänsä.
-Tulisit sinäkin. -Minulla on töitä.
Onko teillä jotain kitkaa? Välillä nukutkin täällä.
Kaikki on hyvin. Heittäydyn pitkäkseni, jos väsähdän.
-Olen käynyt vanhaksi. -Älä höpsi.
Elät vielä pitkään.
-Hyvää huomenta. -Hyvää huomenta.
Bihter, jopas sitä ollaan hienona tänään.
Vähän täytyy panostaa, kun pitkästä aikaa pääsee ihmisten ilmoille.
Peyker ja lankosi ovat tulossa. Nyt et ehdi näkemään heitä.
Ai, en tiennytkään. Olen jo luvannut Nihalille.
-Minun puolestani voimme lykätä lähtöä. -Höps. Sehän on vain Peyker.
-Mihin te olette menossa? -Kaupunkiin.
Sinäkö myös, Behlül?
Lähden kauniiden naisten seuralaiseksi.
Jos ei olisi näitä särkyjä, minäkin lähtisin mukaanne.
-Auto odottaa. -Tullaan, Beşir.
Tervetuloa.
No mutta, kukas se siellä? Feridun! Voi noita suloisia poskia.
Onpa hän kasvanut sitten viime näkemän.
-Ehkä sinun pitäisi nähdä häntä useammin. -Päivää, Nihat.
Äiti kertoi tulostanne vasta äsken. En tiennyt siitä.
Lupasin käyttää Nihalia kaupungissa.
Häntä masentaa kun Bülent ja mademoiselle ovat poissa.
-Entä Adnan-herra? Voisimme tervehtiä. -Hänellä on töitä. Behlül lähtee seuraksi.
Nihat-herra taitaa vähätellä Adnan-herran työtä.
-No mutta Behlül! -Sisäpiirivitsi.
Bihter. Tiedät hyvin, ettei Behlülin kaltaisille pidä antaa väärää vaikutelmaa.
Hän voi tulkita välittömyytesi väärin.
Älä huoli. En minäkään mennyt naimisiin pettääkseni miestäni.
Siskona minä vain varoitan.
-Pitäkää hyvä päivä. -Te myös.
Ensimmäinen kerta elämässä, kun kielletyt katseet eivät häiritse.
Päinvastoin, ne saisivat porautua syvälle sisälleni.
Minulla on vielä monta paikkaa näytettävänä sinulle.
Jälkiruokanne. Olkaa hyvä.
Onneksi lähdimme. Kotona istuminen on ahdistavaa.
-Sitten täytyykin ottaa tämä tavaksi. -Aivan.
-Bihter. -Suoraan ja vasemmalle.
En malta odottaa yötä. Kaipaan ihosi kosketusta.
-Tänä yönä? -Vaikka heti, jos minusta olisi kiinni.
-Yritän päästä tulemaan. -Älä yritä, vaan tule.
-Meitä seurataan. -Kunpa sinun ei tarvitsisi enää lähteä.
Sieltähän he saapuvat. Taisitte ostaa koko kaupungin tyhjäksi.
-Isä. -Kultaseni.
Et tule tunnistamaan minua uusissa mekoissani.
-Kulta. -Ai, yritätkö tekeytyä tunnistamattomaksi?
No en. Vaikka pukeutuisin mihin, niin aina tunnistetaan Adnan-herran tyttäreksi.
Kas kas, Adnan-herra. Alkaa nuorella olla nuoren puheetkin.
Kuin olisi vieraassa kaupungissa, kun koluaa Bihterin salaisia putiikkeja.
-Se oli sen arvoista. -Minulle ainakin.
Hyvä niin.
Taisi olla sinullekin herkkua näyttäytyä Istanbulin kauneimpien naisten seurassa.
Vaikka huhujen mukaan et liioin turkkilaisnaisista välitäkään.
-Onko pelehtimisesi niin tunnettua? -Perätöntä juoruilua, setä.
Eihän kävely kauniiden naisten kanssa ole pelehtimistä.
Mitä ihmisten päässä oikein liikkuu? Toinenhan on tätisi ja toinen...
Ei, vaan ettehän te Nihalin kanssa niin läheistä sukua olekaan.
Sillä ne juorut leviävätkin, kun teitä nähdään yhdessä.
Luoja varjelkoon.
Mitä nyt? Emmehän me ihmisten puheista piittaa.
Mitä te oikein vihjailette? Olemme kaikki samaa perhettä.
-Vetäydytäänkö? -Sopii, kulta.
Toivottavasti ette loukkaantuneet. Ette kai te siksi nousseet?
Sehän oli vain leikinlaskua. Hyvää yötä.
-Hyvää yötä. -Hyvää yötä.
Hyvää yötä, Behlül.
Äitini aavistaa jotain.
-Hän yrittää parittaa sinua ja Nihalia. -Älä nyt. Pelkkää kiusoittelua.
Minkä hän päättää, sen hän myös toteuttaa.
-Beşirkin pitää meitä silmällä. -Miten ehditkin huomaamaan kaiken?
Minä en huomaa muuta kuin sinut.
Äiti petti isää, ja isän kuoleman jälkeen saimme perintönä hänen epäluulonsa.
Behlül, älä nyt väitä, ettet ole kuullut.
Olen, mutta ei se minua liikuta.
Senkö takia et huolinut siskoani, vaikka ihailitkin häntä?
Bihter...
Tutustuin Peykeriin sinun kauttasi.
Tiesin, että Melih-herralla oli kaksi kaunista tyttärentytärtä.
Mutta kun tapasin hänet, hän oli jo rouva.
Muussa tapauksessa olisit pitänyt vähän hauskaa hänen kanssaan.
Et sinä olisi häntä koskaan esitellyt Adnan-herralle tulevana vaimonasi.
Ja sitten setäsi tekikin Firdevs-rouvan toisesta tyttärestä kartanon rouvan.
Mikä yllätys.
Tästäkö tosiaan haluat puhua, kun olet minun sylissäni?
On kai paras olla varovaisia, jos meitä pidetään silmällä.
Sanoit, että lähtisimme täältä, jos jäisimme kiinni.
-Kaikki aikanaan. -Mitä me sitten odotamme?
Etkö usko, että lähtisin kanssasi vaikka heti?
Tiedätkö, miltä tuntuu tietää, ettet koskaan jää aamuun?
Koska sinun on palattava toisen miehen sänkyyn.
-Minun on pakko mennä. -Olisit jättänyt tulematta.
-Ainahan sinun on pakko mennä. -Mitä?
Lopulta sinun on aina pakko mennä. Itse aloitit.
-Mitä sinä tarkoitat? -Sait sen, mitä haitkin.
Nyt voit hiipiä setäni viereen, ja nukahtaa hänen syliinsä.
Sinun kannattaisi valloittaa poliittiset areenat.
Eihän näillä ole puoliakaan sinun maineestasi ja vaikutusvallastasi.
Se ei ole minun paikkani. Sinä olet siihen paremmin perehtynyt.
Mutta tuen mielelläni, jos lähdet vakavissasi sille tielle.
Mieluummin kuuntelen ja tarkkailen.
Olet jotenkin muuttunut. Et käy enää ulkona niin usein.
-Onko jotain sattunut? -Nämä ovat melskeisiä aikoja.
Fetsikieltoa vastustetaan.
Se näkyy täällä, Fatihissa, Erzurumissa, Rizessä ja Maraşissa. Yöelämä ei maistu.
-Tuntuu siltä, kuin happi loppuisi. -Oho! Loppuuko Behlül-herralta happi?
-Hamejahtiinko menossa? -Anna hänen olla.
Lähden nyt. Lupasin muutaman hankinnan Nihalille ja Firdevs-rouvalle.
-Tarvitsetko jotain, Bihter? -Makeisia. Niitä samoja.
Haluaisin kuulla mielipiteesi.
Mitä tuumaat Firdevs-rouvan ajatuksesta naittaa Nihal Behlülille?
-Onko se noin huvittavaa? -Ihan naurettava ajatus.
Tiedän toki, etteivät Behlül ja Nihal ole kiinnostuneita toisistaan.
-Mutta Nihal on niin yksinäinen. -Niin? Ei se ole syy naittaa ketään.
Sinä hameinesi sait hänet tuntemaan itsensä naiseksi.
-Ja hän haluaa tulla rakastetuksi naisena. -Adnan. Tuo kuulostaa jo liian pahalta.
Pidin sinua fiksumpana. Äitini sai näköjään myrkytettyä mielesi.
Miksi olet niin sitä vastaan?
Tulet hyvin toimeen Behlülin kanssa. Onko jotain, mistä minä en tiedä?
Sillä välin kun Behlül huvittelee huorissa,
minä joudun sopimaan tyttäreni naittamisesta hänelle. Hienoa.
Sinä päivänä kun Nihal itse haluaa naimisiin, olen varmasti hänen tukenaan.
Mutta nyt on kyse siitä, että äitini on vallan unohtanut särkynsä ja sairautensa,
ja ryhtynyt täällä parittajaksi. Tämä vierailu oli tässä.
-Bihter. Bihter! -Älä sekaannu.
Firdevs-rouva, päivä on kuin morsian. Teille tekisi hyvää mennä ulos.
Vaikka kotiinne asti, koska näytätte piristyneen.
Juonesi epäonnistui.
Miksi haluat minusta eroon?
Välttelet katsettani. Mitäs syntejä yrität peitellä?
-Entäpä sinun omat syntisi? -Älä viitsi, Bihter.
Näin, miten te katsoitte toisianne.
Yritän suojella sinua siltä suonsilmältä, senkin typerys.
Enkö saa olla vapaa? Ulos, kuin olisit jo! En halua sinua kotiini.
Olet hyötynyt miehestäni riittävästi. Se on loppu nyt.
Mitä täällä tapahtuu? Pelästytitte minut.
Ei mitään, Nihal. Mene takaisin opiskelemaan.
Mitä sitä salailemaan, kulta? Nihal on jo nuori nainen.
Hänellä on oikeus tietää.
-Bihter puolusti sinua minun edessäni. -Riittää, äiti.
Mitä? Sanoithan juuri, että Nihal on liian nuori menemään naimisiin.
-Mistä te puhutte, Firdevs-rouva? -Omiaan puhuu, älä ota kuuleviin korviisi.
Älä turmele viatonta lapsiparkaa.
Te ehkä ryntäsitte naimisiin ensimmäisen vastaantulevan kanssa,
mutta minua sellainen ei kiinnosta.
Voi pikku Nihal. Miten puhdas ja viaton sinä oletkaan.
Behlül saa varoa, ettei pelottele sinua karkuun.
Tai ehkä minä käsitin väärin Behlülin kiinnostuksen sinua kohtaan.
-Mitä jos vain jätettäisiin tämä tähän? -Sopii.
Bihter rakastaa sinua kuin omaansa. Siksi ajatus avioliitosta hirvittää häntä.
Mutta yksin jääminenkin on kurjaa. Tietäisitpä vain, Nihal.
Vielä sinulla on ihmisiä ympärilläsi.
Mutta mitä teet, kun kaikki lähtevät omille teilleen?
Ethän sinä lopun ikääsi Bihterin ja isäsi kanssa asu.
Ei siis kannattaisi tyrmätä ajatusta suorilta käsin.
Te tiedätte varmasti paremmin kuin minä, montako taloa meillä on Istanbulissa.
Voin halutessani valita niistä sen, josta on parhaat näkymät. Suokaa anteeksi.
Kaikki täällä pitävät minua silmällä. Joka iikka.
Rakas mademoiselle De Courton. Matkanne tuntuu loputtoman pitkältä.
Tarvitsisin kipeästi teitä ja viisaita neuvojanne.
En nähnyt Adnania puolisonani, vaan menolippuna vapauteen.
Avioliitto ei vapauttanut minua Firdevs-rouvan tyttäryydestä...
...vaan se vie henkeni.
Nyt tullaan suosikkikohtaani. Kolme, kaksi, yksi...
Ole hyvä, kulta.
-Beşir. Beşir, katso. -Bülentin pitäisi olla kyydissä.
-Menen häntä vastaan. -Tuo hänet suoraan tähän.
-Bülent on tulossa, täti! -Toivoa sopii.
Tuoksuupa herkulliselle.
Olet nähnyt ihan liikaa vaivaa.
Älä höpsi. Sain huoneesikin valmiiksi.
Tällä kertaa sinulla ei ehkä olekaan niin kiire pois saarelta.
Täti, oikeasti. Juuri noilta puheilta halusin välttyä.
Miltä puheilta?
Olet sinäkin kuullut Firdevs-rouvan hävyttömyyksistä.
Tein ne Bülentille. Tuleva morsian voisi hillitä syömistään.
-Täti! Tosi hauskaa. -Jos niin kävisi, niin olisihan se...
-Beşir, missä Bülent? -Ei hän tullutkaan maihin.
Ehkä hän tulee huomenna. Hän käy varmaan ensin kotona.
Kelpaisinko minä korvaamaan Bülentiä?
-Behlül. -Täti.
Senkin hulttio. Olet unohtanut minut kokonaan.
-No nyt olen täällä. -Mitä siinä seisot? Istu alas.
Tulin vain päiväseltään. Haluaisin kiertää saaren Nihalin kanssa.
Olisit voinut yöpyä, kun kerran tänne asti tulit.
Toisella kertaa. Täytyy hoitaa asioita kuntoon.
-Saammeko lainata hevoskärryjäsi? -Ilman muuta. Beşir voi lähteä kuskiksi.
Hän tuntee saaren paremmin kuin paikalliset kuskit.
-Sinä lurjuksien lurjus. -Nihal?
-Nauttikaa olostanne. -Turha kuvitella yhtään mitään.
Odotahan, kunnes pääsette luonnon herkkään helmaan.
Minne olemme menossa?
Tuntuu ihan unelta tällainen kahdenkeskinen ajelu.
Ei tässä ole mitään kahdenkeskistä.
-Pitäisikö kääntyä takaisin? -Ei, jatketaan vain. Viimeiseen asti.
Firdevs-rouva sai keitettyä melkoisen sopan.
Ei mitään järkeä. Vai mitä?
Tarkemmin mietittynä siinä voisikin olla järkeä.
Minusta tuntuu, että olet kyllästynyt nykyiseen elämäntapaasi.
Kaipaat muutosta. Ja nyt toivot, että tämä pila ratkaisisi ongelmasi.
-Sinulle tämä on pelkkää peliä. -Ei suinkaan.
Olet koko niityn viehkein kukkanen.
Poissa on se Nihal, jota aina härnäsin ja vedin tukasta.
Olet itsekin hämmentynyt. Siksi sinä saarelle lähdit.
Se täyttäisi sinunkin tarpeesi. Näenhän minä, kuinka sinä kärsit.
Haluat tulla rakastetuksi.
Et jää yksin, koska joku rakastaa sinua. Miksi et suostuisi?
Se voisi tehdä hyvää meille molemmille.
Levitän munanvalkuaista ja hunajaa kasvoilleni. Se tekee iholle ihmeitä.
Lisäksi pyydän Katinaa liottamaan okransiemeniä yön yli vesilasissa.
Aamulla juon sen pois. Huomaan ihan selkeän eron.
Sieltähän se hunsvotti saapuu. Missäs sinua on pidetty?
Huomenta.
Olin pari päivää Asmalissa muutaman ystävän kanssa.
Behlül? Haluatko lasin vettä, Bihter kulta?
Sinua on kaivattu. Täällä ei ole enää ketään jäljellä.
-Muita kuin me, siis. -Nihal sanoi, että Bülent on täällä.
-Missä sinä hänet näit? -Saarella.
-Oho. -Et kertonut meneväsi sinne.
Olipa loistoajatus käydä tervehtimässä Nihalia.
Milloin hän on tulossa kotiin?
Beşir tuo hänet tänään. Poikkesin käymään hetken mielijohteesta.
Sillä välin kun minä riudun ikävästä, hän juoksee kosimaan Nihalia.
-Kulta, vaikutat poissaolevalta. -Taidan ollakin.
Nykyään tavallista enemmän. Minäkin olen huomannut.
-Olen ehkä raskaana. -Sitten sinun pitäisi tavata lääkäri.
Vasta muutaman päivän myöhässä, joten ei tehdä siitä numeroa.
-Älä tee sinäkään. -Mutta sehän olisi valtava siunaus.
Toivotaan hyviä uutisia. Onnittelut, setä.
Suokaa anteeksi, menen ylös lepäämään.
-Puhut kuin hourupäinen! Mitä nyt? -Oksettaa. Nykyään tavallista enemmän.
Olet näköjään menettänyt järkesi. Etkö tajua, että se olisi katastrofi?
Sinun naimakauppasi se katastrofi olisi!
Tajuatko, että olen kaivannut sinua kuollakseni?
-Odotin sinua! -Muut kuulevat.
Sinä juokset Nihalin ja liiton perässä, jolla saat oman tulevaisuutesi turvattua.
Ryhdy vain poliitikoksi. Adnan-herran pikku Nihal haalii sinulle ääniä.
Bihter, Bihter. Bihter.
Sanoit, että me lähdemme täältä. Etkö sanonutkin?
Rakastan sinua. Mutta koita ymmärtää, miksi tarvitsen tätä avioliittoa.
Bihter...
-Rakastat minua. Niinkö? -Toivoisin, etten rakastaisi.
En ole koskaan rakastanut ketään niin kuin sinua, Bihter.
Mutta nyt sinun on mentävä, ole kiltti.
-Äiti! -Bülent.
Tervetuloa. Olikin jo ikävä sinua.
Onko sisko menossa Behlülin kanssa naimisiin?
Kuka sellaista väittää? Ei todellakaan mene.
Kaikille tiedoksi: Ne häät on peruttu.
-Adnan-herra, en kai häiritse? -Tulkaa sisään, Firdevs-rouva.
En ole viime aikoina saanut nukuttua.
Täällä te siis luotte kaikki upeat työnne.
Hassua, etten ole käynyt täällä aiemmin.
Olen täällä yleensä ihan omissa oloissani.
En minä pitkään viivy.
Ymmärsin, että Nihalkin on palannut. Sehän on hienoa.
Hän on siis tehnyt oman ratkaisunsa.
Nyt hän saattaa pelätä, ettette te isänä hyväksykään ajatusta,
eikä siksi rohkene esittää asiaansa.
Koko avioliittohan oli alunperin teidän päähänpistonne.
Mihin se perustui? En usko, että Nihal itse haaveili naimisiinmenosta.
-Olkaa hyvä. -Kiitos. Ehkä se auttaa unettomuuteen.
Rehellisesti sanottuna, Adnan-herra...
Sitä en tiedä, miten Nihal suhtautuu ajatukseen avioliitosta.
Mutta Behlül haluaa hänet vaimokseen. Siitä olen vuorenvarma.
Hän lähti saarellekin Nihalin perään.
Mutta te sen joudutte puheeksi ottamaan. Eiväthän nuoret itse rohkene.
Miksi te olette tästä niin innoissanne, kun Bihter on niin kovasti vastaan?
Minulla on omat syyni, Adnan-herra. Ensinnäkin olen sitä mieltä,
että Nihal ja Behlül ovat upea pari. Heillä on kaikki mahdollisuudet onnistua.
He pärjäisivät paremmissakin piireissä. Minä jos joku tiedän ja tunnen ne kuviot.
Avioliitto parantaisi Behlülin mahdollisuuksia poliittiseen uraan.
Itse asiassa, se takaisi sen.
Toiseksi...
Minäkin olen äiti, Adnan-herra. Ajattelen Bihterin parasta.
Miten Bihter tähän liittyy?
-Voinko sanoa ihan suoraan? -Olkaa hyvä.
Minä en hyväksynyt teidän liittoanne. Ja tiedätte varsin hyvin miksi.
Oletteko sitä mieltä, että se oli virhe?
Ihmistenkin ympäröimänä Bihter on täällä yksinäinen. Näkeehän sen.
Ette ole ehkä tullut ajatelleeksi sitä,
mutta ette ole järjestänyt vielä yksiäkään Bihterin ikäiselle sopivia kutsuja.
Jos Nihal ja Behlül menevät naimisiin, voitte ehkä keskittyä enemmän Bihteriin...
...ja siten myös pitää liittonne hengissä.
Silloin hänen ei tarvitsisi keksiä mitään naurettavaa vauvapuppua.
-Vauvapuppua? -Juuri niin.
Surullista, vai mitä?
Bihter kaipaa niin kipeästi huomiotanne...
...että uskottelee itselleen olevansa raskaana.
Ettekö tajua, kuinka epätoivoinen hän on? En kestä katsella sitä sivusta.
Adnan-herra, pyydän teitä täyttämään aviovelvollisuutenne tytärtäni kohtaan.
Tehkää se, jottei hän nuoruuttaan tekisi peruuttamattomia virheitä.
Hyvää yötä.
Behlül ei tullut hakemaan minua, joten menen ylös.
Bihter.
-Onko setä ateljeessaan? -Älä sitä murehdi.
Olen kaivannut sinua.
Vaikutat mietteliäältä.
Täällä on yleensä pimeää.
Pimeässä tehdään yleensä virheitä.
Nihalko nyt tuo valoa elämääsi?
Sinun täytyy pyörtää puheet avioliitosta, ennen kuin tilanne eskaloituu.
En voi enää perääntyä, Bihter.
-Sanoit päivällä, että rakastat minua. -Niin rakastankin.
Eikö se näy silmistäni?
Nihalia kohtaan tunnen toisenlaista rakkautta.
Rakkautta Nihalia kohtaan?
Mille sinä naurat?
Kerjäätkö vain huomiota? Vai haluatko pelotella minua?
Pimahda, jos haluat. Sen kuin pimahdat!
Bihter.
Tämä avioliitto on meille suojaksi. Näin kukaan ei osaa epäillä meitä.
Turha kuvitellakaan, että jään piiloon johonkin vitriinin nurkkaan.
Mieluummin hajotan koko vitriinin.
Olit pelkkä unelma, Bihter, josta vain meidän kahden piti tietää.
Nihal kuolisi, jos tämä tulisi julki.
Rakastan Nihalia. En tietenkään intohimoisesti, niin kuin sinua.
Se ei olisi edes mahdollista.
Mutta jos en saa Nihalin rakkautta, tämä synti tappaa minut.
En saa sinua mielestäni menemällä joka ilta uuden ilotytön luokse.
Otit minulta mitä halusitkin, ja palasit setäni sänkyyn.
Minä en niitä jälkiä kehoosi tehnyt.
Emme ole tehneet mitään väärää. Me vain rakastuimme.
Mutta nyt haetkin rakkautta kaikilta huoriltasi ja Nihalilta.
-Se sattuu! -Luuletko tuntevasi kipua?
Sinä tunnet vihaa, mutta sekoitat sen kipuun.
Vihasi on sokaissut sinut.
Luuletko olevasi ainoa, joka tuntee tuskaa ja kärsii tappioita?
Et sinä rakkautta hakenut, vaan seikkailua.
Ja nyt raivostut, koska kieltäydyn jahtaamasta sinua.
Se oli pelkkä unelma, ja se särkyi.
Älä siis käyttäydy kuin sekopäinen.
En ole sekopää, olen Bihter. Enkä ole mikään unelma, olen todellinen.
Huomenta.
-Mitä on tekeillä? -Pieni rupatteluhetki.
Mikä sinua vaivaa? Oletko juonut? Mitä sinulla siellä on?
-Otatko ryypyt? -Eikö sinulla ole mitään häpyä?
Mitä muut ajattelisivat, jos näkisivät sinut tuossa kunnossa?
-Olet humalassa. -En muuten ole.
Kun nyt katson sinua silmiin... Olenkin tullut sinuun enkä isään.
Se on ollut pahin pelkoni.
Ja kun katson sinua silmiin...
...näen, että halusitpa tai et, olet kaikesta huolimatta tyttäreni.
Tämä on ensimmäinen kerta, kun tulen pyytämään apuasi.
Ne häät perutaan. Sinun ideasi, sinä perut. He eivät saa mennä naimisiin!
Oletko lopullisesti seonnut? Sinua pidetään silmällä jo muutenkin.
On pidetty jo vuosia!
Palvelusväki vakoilee ja panettelee minua! Annan potkut kaikille!
Herran tähden, ole hiljaa.
Nyt herätät entistä enemmän huomiota.
-Katsokin, että saat ne häät peruttua. -Miksi?
En näe mitään syytä niiden perumiseksi.
Anna se tänne. Nyt alat käyttäytyä kunnolla.
Se avioliitto oli sinun ideasi.
Tulit tänne kostamaan sen, että Adnan valitsi minut. Minut!
Nyt tuo saa loppua.
Mistä on kyse, Bihter? Menitkö rakastumaan siihen onnettomaan?
-Menin. -Tulihan se sieltä.
Kaikista opeistasi huolimatta.
En arvannut, että rakkaus aiheuttaisi tällaisen myllerryksen.
Vai rakkaus? Johan joudut kärsimään muutaman päivän nautinnon takia.
Onko Behlül tosiaan sen arvoinen? Kannattaako sinun uhrata tämä kaikki?
Katso minua. Katso minua silmiin.
Olet Adnan-herran vaimo. Ymmärrätkö?
Sinun täytyy tajuta, mitä se merkitsee.
Olen Bihter. Vain ja ainoastaan Bihter.
Etkö voi estää heidän avioliittoaan? Etkö ymmärrä, että se koituu kuolemakseni?
-Teimme ne itse Bülentin kanssa. -Lapsena he olivat jatkuvasti keittiössä.
Nihal leipoi Şakiren kanssa kakkuja ja piirakoita.
Şakiresta puheen ollen, miksi hän ja muut eivät ole täällä?
Annoin heille potkut. Niin käy jokaiselle, joka halveksii minua.
Mikä heidän käytöksessään oli niin halveksivaa, Bihter?
He olivat takapajuisia maalaistolloja.
Uudistukseni eivät menneet perille, ja heidän vaatteensakin...
Asia ei ole vielä loppuunkäsitelty.
-Söisit jotain. -Ei maistu.
Meillä olisi vähän muutakin asiaa, isä.
Kaikki tietävät jo, mistä on kyse. Ja tiedän, että vastaustani odotellaan.
Olen kosinut Nihalia ja toivon sille hyväksyntääsi.
Voi anteeksi. Anteeksi, anteeksi, anteeksi.
Olen suostunut kosintaan, isä. Haluamme pyytää siunaustasi.
Tuntuu siltä kuin kaikki olisi minun syytäni.
Se oli vain sellainen päähänpisto.
Miksi se olisi huono ajatus, Firdevs-rouva?
Nihal kulta, sinulta puuttuu vielä elämänkokemusta,
ja hätäisesti solmittu avioliitto on yleensä tuomittu epäonnistumaan.
Rakastan Nihalia.
Mitä tulee elämänkokemukseen, haluan, että kartutamme sitä yhdessä.
Kohta oksennan.
Isä?
Olen vakuuttunut siitä, että Behlül pitää hyvää huolta tyttärestäni.
Olemmeko me kihloissa?
Mitenkähän kestät häät, kun innostut noin jo kihlauksesta?
Onpa ihanaa.
Haluaisimme pitää häät saarella. Se on meille erityinen paikka.
Ja Beşirin vointi on huonontunut.
Saaren ilmasto tekisi hänelle hyvää.
-Joko tapasit lääkärin, Bihter? -Minkä takia?
Hän luuli olevansa raskaana, mutta tuohon juomiseen nähden taisi olla väärä hälytys.
Se oli hätiköity johtopäätös.
Mutta kunhan te muutatte pois, täällä ei muuta tehdäkään kuin vauvoja.
Ei lasten kuullen, Bihter.
"Lapset" menivät juuri kihloihin, eikä tuo elostelija tällaisesta järkyty.
Ei kai Behlülin hamejahti jatku enää häiden jälkeen.
Se elämä jäi taakse siinä vaiheessa kun päätin kosia Nihalia.
Olen tehnyt paljon virheitä, joita saan katua.
Nihal on uusi alku. Vanhassa elämässäni ei ole mitään muistamisen arvoista.
Ei mitään?
Onko kaikki hyvin? Onko kaikki hyvin?
Tämä talo ja tämä avioliitto... Olen hukkumassa molempiin.
-Et sinä yleensä päiväsaikaan juo. -Nyt teki mieli ottaa pari lasillista.
Tiedän, että olet harmissasi. En arvannut, että halusit niin kovasti lapsia.
He ovat tulossa takaisin. Beşirin kunto on romahtanut.
Joudutamme häitä ja pidämme ne täällä.
-Mikä kiire niillä on? -Ei ole mitään syytä viivytellä.
He haluavat Beşirin näkevän häät.
Miksi? Jotta hän kuolisi nopeammin?
Kukaan ei näytä huomaavan, että Beşir on rakastunut Nihaliin.
Päästä irti synkistä ajatuksistasi. Jooko? Sen kun menevät naimisiin.
Miten sinä sitä enää estät? Ei auta, vaikka sanoisimme mitä.
Viet vielä hautaan meidät kaikki.
Eikö sinua huolestuta yhtään se, mitä takanapäin puhutaan?
Ajattelisit minua, Peykeriä ja Feridunia.
-Ajattelitko sinä meitä silloin? -Menneisyys on sinulle pakkomielle.
Älä pura vihaasi minuun.
Myönnä jo tappiosi, äläkä tämän takia pilaa elämääsi.
Bihter!
Häiden jälkeen voitte palata Ranskaan esittelemään upeita hattujanne.
Viihdyn erittäin hyvin Istanbulissa.
Hatut tekevät hyvin kauppansa täälläkin, Bihter-rouva.
-Olisi pitänyt nuhdellut teitä aiemmin. -Mistä syystä?
Oikea puhuttelutapa on "rouva hyvä". Koskee teitä siinä missä palvelusväkeäkin.
D'accord, madame.
Jos se rauhoittaa hermojanne tänä vaikeana aikana.
-Bihter. -Bihter!
Mitä pidät häämekostani? Se on siitä liikkeestä, johon veit ensin.
Ei minun tyyliseni.
Sehän on makuasia. Jokainen...
Pitääkö mademoiselle naittaa seuraavaksi?
-Bihter! -Anna olla.
En anna! Luulin aluksi, että halusit suojella minua,
mutta mitä sinulla oikein on meidän häitämme vastaan?
Älä nyt kiihdy, Nihal kulta.
Tehän tätä alunperin ehdotittekin, niin miksi olette nyt vastaan?
Nihal, minähän vain laskin leikkiä mademoisellen kanssa.
Niinkö? Minun mielestäni leikinlaskusi oli varsin loukkaavaa.
Jos mademoiselle haluaisi naimisiin, niin kosijoita riittäisi.
Hänellä ei ole häpeän tahrimaa taustaa...
...eikä velkojen ja kosteuden rasittamaa taloa,
joten hänen ei tarvitse naida miestä, jota hän ei rakasta!
Nihal! Meteli kuuluu ulos asti.
Mitä täällä tapahtuu? Noloa käytöstä morsiamelta.
Behlül, et saa nähdä mekkoa.
Nyt järki käteen jokaiselle. Mikä siinä on niin vaikeaa?
Herra Adnan on oikeassa.
Ainahan äidit ja tyttäret vähän ottavat yhteen ennen häitä.
Olisittepa nähneet meidät ennen teidän häitänne.
Teillä on ehkä totuttu riitelemään, Firdevs-rouva, mutta meillä ei.
Meistä tuli "te" ja "me".
Suo anteeksi. Tarkoitukseni ei ollut pilata onnenhurmaasi.
Esitä anteeksipyyntösi mademoisellelle.
Nyt riittää. Jokainen omiin hommiinsa.
Mekon näkeminen tietää epäonnea.
Tule! Häämekon näkeminen tietää epäonnea.
-Illalla jutellaan. -Paljastat kaiken. Mitä touhuat?
Selvä. Voimme jutella.
Yritä vähän rauhoittua.
Tuo mies pelkää kuollakseen huhuja ja juoruja.
Antaa ihmisten juoruta. Sillä välin me muut nautimme elämästä.
Jos kaikki räjähtää käsiin nyt, se voi toimia lähtölaukauksena.
Nihal ehkä kuolee, mutta me nautimme elämästä.
Behlül?
Behlül! Behlül. Tämä on typerää.
Avaa ovi. Huomenna kaikki on myöhäistä, Behlül.
Päästäisitkö minut sisälle, niin saamme jutella?
Sinähän pilaat kaiken. Avaa ovi.
Kiltti? Behlül.
Behlül.
Avaa ovi. Behlül, Behlül.
Bihter. Alahan pukeutua.
No niin, Adnan-herra on kohta tulossa.
En pysty, äiti.
Hän on ensirakkautesi. Siksi se tekee niin kipeää.
Ajan mittaan huomaat, että ihastukset ovat ohikiitäviä.
Yritä nyt koota itsesi.
Jos Behlül ei tule tänne nyt, paljastan kaiken Adnanille.
Ja taas mennään... Etkö sinä kuuntele?
Tämä ei pääty hyvin.
-Meiltä molemmilta lähtee henki. -"Meiltä molemmilta lähtee henki."
Hän välttelee minua eikä suostu puhumaan kanssani.
No niin. Se tarkoittaa, ettei ole mitään puhumista.
-Kerron kaiken Adnanille. -Bihter!
Odota tässä. Minä käyn hakemassa Behlülin,
mutta ei mitään sekoilua sitten. Onko selvä?
Pue nyt päällesi.
Näytä heille, kuinka vahva sinä todella olet.
Vahva.
Kuka on vahva? Sekö, joka asuu komeimmassa talossa...
...ja kantaa kalleimpia koruja? Vaiko se, joka seuraa omaa sydäntään?
Eikö se ole merkki vahvuudesta, että rohkenee uhmata jopa kuolemaa?
"Molemmilta lähtee henki."
Ehtiikö lankomies leikkimään?
-Minun täytyy valmistautua. -Hyvä on.
-Sitten leikin kuurupiiloa Beşirin kanssa. -Hyvä idea.
-Mitä nyt, Bülent? -Bihter aikoo paljastaa kaiken.
-Puhu hänen kanssaan. Tee jotain. -Mitä tarkoitatte, Firdevs-rouva?
En ole tyhmä. Tiedän teidän touhunne.
Et kai sinä tosissasi aio paljastaa kaikkea?
-Haluatko tappaa Nihalin? -Niin, Nihalistahan sinä vain välität.
Bülent.
Isän pikku Nihal. Vihdoinkin valmis.
Beşir, sinun pitäisi levätä.
Bihter aikoo paljastaa kaiken isälle. Miksi hän haluaa puhua Behlülin kanssa?
Paljastaa mitä?
Behlül-herralla ja Bihter-rouvalla on jo kuukausien ajan ollut suhde.
-Miksi et hyväksy, että se on ohi? -Näytät hyvältä tuossa puvussa.
Sinä sovitat syntisi naimalla Nihalin.
Ja minun pitäisi jäädä kidutettavaksi, katselemaan teidän onneanne.
Bihter.
-Olisin niin halunnut luottaa sinuun. -Sinä tuhoat kaiken.
Miksiköhän? Jotta sinä voisit tappaa minut?
Minunko pitää kuolla toistuvasti, jottei Nihal kuolisi kertaakaan?
-Bihter! -Isä! Sisko pyörtyi.
Siinäs kuulet. Olemme tappaneet Nihalin.
Vainko Nihalin?
Mitä sinä teet? Bihter, mistä sinä tuon olet saanut?
Mitä sinä sillä meinaat tehdä? Laita se pois.
Setä on tulossa. Nyt kaikki tietävät totuuden.
Voimme lähteä, niin kuin lupasinkin.
Nyt löytyi rohkeus seurata sydäntään. Mutta vasta kärähtämisen jälkeen.
Laita se ase pois. Lähdetään yhdessä pois täältä.
Mitä tapahtuu?
Älä jätä minua.
Tulen takaisin. Tulen kyllä takaisin.
Kaunis ruumiini on sopiva kosto.
Hitto vieköön!
Bihter!
-Bihter! -Tämä on minun tarinani.
Aion kertoa sen vahvana, ja elää sen rohkeasti.
En ole Firdevsin tytär enkä Adnan-herran vaimo. Olen Bihter.
En ole sekopää, enkä unelmaa. Olen todellinen.
Bihter!
Enkä aio kuolla pimeässä.
Tämä hautausmaa ei ole enää kotini.
Enkä näe mitään syytä vältellä muiden katseita.
Mies, jota rakastan, pakeni soutuveneellä.
Minä jäin. Minä en pakene syntejäni. En ole menossa mihinkään.
Suomennos: Heidi Lehto
Svensk Medietext